b'\n_START_ARTICLE_\nOtvoreno prvenstvo Argentine u polu\n_START_PARAGRAPH_\nOtvoreno prvenstvo Argentine u polu (\xc5\xa1pa. Campeonato Argentino Abierto de Polo) je najva\xc5\xbenije me\xc4\x91unarodno klupsko natjecanje u \xc5\xa1portu polu._NEWLINE_Natjecanja se odr\xc5\xbeavaju svake godine od 1893. na igrali\xc5\xa1tu Campo Argentino de Polo u barriu Buenos Airesa Palermu._NEWLINE_Prije se zvalo River Plate Polo Championship u razdoblju od 1893. do 1923., i kao kod druga dva velika polo natjecanja u Argentini (Campeonato Abierto de Hurlingham pri Hurlingham Clubu i Campeonato Abierto del Tortugas Country Club), hendikep sastava mora biti izme\xc4\x91u 28 i 40 golova._NEWLINE_Ovo natjecanje organizira Asociaci\xc3\xb3n Argentina de Polo (Argentinski polo savez).'